Draga učenka, učenec, spoštovani starši.

Pred vami je četrti sklop navodil, predviden za teden od 6. 4. 2020 do 10. 4. 2020.

Delo si razporedite sami.

Če se bodo tekom reševanja nalog pojavila kakršna koli vprašanja, sem vam na voljo preko eAsistenta al po elektronski pošti: [kovacic.tamara.os@gmail.com](mailto:kovacic.tamara.os@gmail.com).

V tem tednu pa bom vzpostavila tudi možnost spletne učilnice. Tam boste prav tako našli gradiva in navodila, lahko pa mi boste oddali tudi naloge.

O navodilih, kako dostopati do spletne učilnice pa vas bom predhodno obvestila po elektronski pošti, kjer bodo tudi podana navodila.

Poleg navodil za delo vam pošiljam **obvestilo o bralni znački**.

Želim vam uspešno delo.

Učiteljica Tamara Kovačič

PRVA URA

VAJE ZA PONAVLJANJE

Preberi povedi in podčrtaj stavčne člene z ustreznim podčrtovanjem, pri predmetih pa pripiši tudi sklon. Ko nalogo rešiš, mi to oddaj v spletno učilnico ali pošlji na elektronski naslov. Rešitve ti posredujem, ko oddaš.

* Češnje so te dni vzcvetele v Tokiu in njegovi okolici.
* *Viden oblak strupenih plinov nad industrijskimi je izginil.*
* Glavni vir energije na Kitajskem je premog.
* *Grizli živi v Severni Ameriki.*
* Gledalce in poslušalce je bolj prepričala Ana.
* Generalna skupščina Združenih narodov je leto 2020 razglasila za [mednarodno leto zdravja rastlin](https://www.gov.si/novice/2019-12-31-leto-2020-bo-mednarodno-leto-zdravja-rastlin/).
* *V času zimskega spanja medvedi izgubijo tretjino telesne mase.*
* Zaradi zaustavitve dela v tovarnah in prekinitve prometa so nižje koncentracije dušikovega dioksida v zraku izmerili še v Parizu, Rimu in Madridu.
* *Zaradi visoke hitrosti površina zagori.*
* *V okolici Novega mesta se verjetno nahaja še več deset takšnih kosov.*

Iz zgornjih povedih, ki so v *ležečem tisku in obarvane rumeno* izpiši glagole in dopolni tabelo. Vsakemu glagolu ***osebo, število, čas, naklon*** in ga ***postavi v nedoločnik***.

|  |  |  |  |  |  |
| --- | --- | --- | --- | --- | --- |
| GLAGOL | OSEBA | ŠTEVILO | ČAS | NAKLON | NEDOLOČNIK |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Ponovili bomo tudi tvorbo premega in odvisnega govora. Za osvežitev spomina imaš spodaj dva primera. Nato reši naloge. Odvisni govor preoblikuj v premega in obratno.

PREMI GOVOR: **»**Mojca takoj pospravi svojo sobo,**«** je jezno zavpila mama.

ODVISNI GOVOR: Mama je jezno zavpila, naj Mojca takoj pospravi sobo.

1. Oče me je vprašal, koliko je ura.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Jure je rekel, naj ga pokličem, ko pridem domov.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. »Prosim odnesi smeti,« me je prosila mama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. »Kaj si počel med vikendom?« me je vprašala Mateja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DRUGA URA in TRETJA URA

Naslednji dve uri posvetite obravnavi PUBLICISTIČNIH BESEDIL. Za kakšna besedila gre?

Zapis v zvezek:

**Publicistična besedila** so tista, ki jih **napiše NOVINAR**, torej takšna besedila so npr. N**OVICA, POROČILO, INTERVJU** in so objavljena v medijih, so torej **namenjena širši javnosti in so JAVNA**.

Intervju poznamo vsi in bi ga znali tudi prepoznati. Kakšna pa je razlika med NOVICO in POROČILOM?

Zapis v zvezek:

|  |  |
| --- | --- |
| NOVICA | POROČILO |
| - kratko besedilo  - govori o **aktualnih dogodkih**  - v njej dobimo odgovore na vprašanja:   * **KAJ se je zgodilo?** * **KDO je bil udeležen?** * **KJE se je zgodilo/dogajalo?** * **KDAJ se je zgodilo/dogajalo?**   Včasih lahko vsebuje tudi podatek **ZAKAJ** je do dogodka prišlo.  Dogajanje je podano **OBJEKTIVNO** 🡪 to pomeni, da pisec pove samo **DEJSTVA** in ne kaj si o tem MISLI ali kaj je ČUTIL. | - pove nam:   * **KAJ se je zgodilo?** * **KDO je bil udeležen?** * **KJE se je zgodilo/dogajalo?** * **KDAJ se je zgodilo/dogajalo?**   Poleg vsega zgoraj naštetega pa nam pove tudi **KAKO** se je zgodilo oziroma je dogodek potekal.  Besedilo je **OBJEKTIVNO** 🡪 to pomeni, da vsebuje **DEJSTVA** in ne OBČUTENJ ALI MNENJA pisca. |

Sedaj odprite delovne zvezke na strani 67 in 68, kjer sta dve različni besedili. Besedili preberite in pomislite, kaj berete – NOVICO ALI POROČILO. Ob vsakem besedilu pripišite, ali menite, da je novica ali poročilo.

Nato odgovorite na vprašanja na straneh 68, 69 in 70 vse do naloge 3. Nalogo 3 izpustite. Svoje rešitve lahko preverite preko spleta (9letka). Če boste imeli vprašanja, mi pišite.

Naloga: vaša naloga, ki mi jo pošljete ali oddate v spletni učilnici pa je, da napišete NOVICO ali POROČILO v povezavi s karanteno. Lahko na primer pišete novico o enem dogodku v tem tednu, nekaj kar se vam je zgodilo in to predstavite kot novico. Lahko spišete poročilo o karanteni, o učenju na daljavo, o kakšnem posebnem dogodku, ki se vam je zgodi ta teden ali v času, odkar smo doma. Možnosti imate veliko. Preizkusite se v vlogi novinarjev. Za svojo novico ali poročilo lahko uporabite tudi medije, televizijo ali splet in od tam črpate ideje o katerem dogodku boste poročali ali pisali novico. Nekaj izmed poslanih novic ali poročil bom zbrala in jih nato objavila na spletni strani šole. Pri pisanju ene ali druge besedilne vrste bodite pozorni na podatke, ki jih mora besedilo vsebovati. Za vprašanja pa sem vam seveda na voljo.

ČETRTA URA

Za konec tedna, lahko pa seveda tudi prej, razporediti si lahko sami, si oglejte mladinski film po svojem izboru. Preglejte TV spored ali uporabite tole spletno stran <https://bsf.si/sl/novice/vsi-filmi-doma/> za ogled filma.

Po ogledu napišite kratko mnenje o filmu, npr. ali vam je bil všeč, zakaj ja oziroma zakaj ne, ali je bil zanimiv, kakšen je bil konec ipd.

Svoja mnenja oddajte v spletni učilnici ali mi pošljite po elektronski pošti.